**Møte 30 i BULL - Referat**

Tid: Torsdag 10. desember 2015, kl. 13:00 – 16:00

Sted: Lindeberg senter

Tilstede: Kjell (møteleder), Inge, Gustav, Peter, Rolf, Jon, Magnus, Johan-Ditlef, Solveig, Hans Kristian, Sven Erik (referent).

Forfall: Arvid, Richard, Terje, Susan, Christian, Ketil, Ragnhild, (Steinar)

**Referat supplert av styret 16. des 2015**

|  |  |  |
| --- | --- | --- |
|  | *Sak* | *Oppfølging/Ansvar* |
| **1** | **Referat BULL-møte 29, 21. oktober 2015**  Ingen merknader, men: Relativt ustemt sang og utdeling av gaver som markeringen av møte/styre-leders store dag. |  |
| **2** | **Innspill fra BULL til Oslopakke 3**  «Samferdselspolitikken i Oslo-Akershus med vekt på E18 og finansering av kollektivtransporten» var hovedtema på møte 29. Se utførlig referat bl.a. med konklusjon om at BULL bør komme med innspill i arbeidet med Oslopakke 3.  Alle BULL-medlemmene bes om å lese *innleggene på Bullby.net* og komme med sine forslag og innspill på nettsiden. Dette tema kan bli et av hovedtemaene på mulig møte med Byutviklingskomitéen (BUK) til våren. | *Merknad fra styret: KVU Oslo-Navet er lagt ut med høringsfrist 29.4.16. Bull bør lage en uttalelse.*  *Se Oslonavet.no.* |
| **3** | **BULL-seminar i Oslo våren 2016**  Programgruppa skal bearbeide utkastet til møteopplegg. Dette blir framlagt i nytt møte 7. januar (hos Christian), og ber om raske kommentarer. Innspill i møtet:   * Hovedtrekkene fikk tilslutning * 5 minutter til spørsmål under hvert innlegg. Oppsummering diskusjon til slutt for hver dag. * Befaringen bør være på dag 1 * Mer interessante, spissede titler og problemstillinger ønskes * Første dag; ATP bør oppsummeres med en egen debatt om grønn trafikk. Boligpolitikken behandles på dag 2 * Enighet om å få inn ekstern historiker eller liknende på dag 1 * Innlegg av Rolf og Gustav/Arvid må samordnes/spisses   Foreløpige ubesvarte spørsmål er knyttet til:   * seminarform eller konferanseform, målgruppe * lengde på og forhold mellom innlegg og diskusjoner, * hvordan behandle de lange linjene med vekt på fysisk endring, * hvordan involvere andre fagområder og evt. politiker-kommentar * konsekvenser av grønn utvikling og særlig framtidig bilbruk, og * antall deltakere – og hvem utenom BULL inviteres? * tidspunkt og møtested: siste halvdel av april/første del av mai. * budsjett (eventuell deltakeravgift?) | *Johan-Ditlef/ Programgruppa*  *Rolf/Gustav/Arvid*  *Merknad fra styret:*  *Inge sonderer mulig lokale hos PBE og/eller Husbanken.*  *Plan 50 år skal arrangeres på Litteraturhuset 26.4. kl 18. Kan Bull-seminaret legges til 25.+ 26.4.?* |
| **4** | **Boligpolitisk diskusjon med Martin Mæland, tidligere konserndirektør i OBOS**  Dette tema var forberedt av prosjektgruppen for bolig og områdeutvikling. Johan-Ditlef Martens ledet debatten.  *Følgende spørsmål var utgangspunkt for drøftingen med Martin Meland:*   1. Hvordan gjenreise en mer sosial boligbygging/bygge boliger for folk med lavere og midlere inntekter, der også viktige krav til boligkvalitet ivaretas? 2. Hvordan vurderer du forslaget om å få etablert et subsidiert og omsetningskontrollert boligmarked ved siden av det ordinære åpne i Oslo for å fange opp boligbehovet til folk med midlere og lavere inntekt? 3. Hvordan utvikle gode *områdeplaner*, som også utbyggerne ser seg tjent med? Hvilken rolle kan og bør kommunen spille? | *God erfaring med denne møteformen.*  *Sven Erik skriver oppsummering av diskusjonen.* |
| **5** | **Eventuelt**  **Nettsiden:** Viktig at siden tas i bruk og at info om den spres. Det er to måter å legge inn stoff; (1) kopier av manus pluss illustrasjoner, og (2) lenke til (lengre) originalpublikasjoner med kort omtale av innholdet. Bidragene fra BULL-medlemmer i siste PLAN-hefte er gode eksempler på stoff som kan gå/har gått rett inn.  **Presentasjon av medlemmene på nettsiden:** Gustav sender ut malen en gang til med siste frist for levering av egenomtale pluss bilde 20. desember. Endelig versjon sendes til korrektur før publisering.  **Foreløpige innspill til årsmøtet og ordinært Bullmøte 31 (20 januar):**   * Arbeidsformer * Prioriteringer av saker og arbeidsområder * Temaer for et event. møte med byutviklingskomiteen/byråd for byutvikling. | *Alle*  *Alle/Gustav*  *Styret*  *Peter sonderer interesse hos politikere* |

**Kommende møter:**

* Programgruppa Bullseminar Oslo: 7. januar hos Christian. Johan-Ditlef innkaller.
* Styremøte 1-2016 13. januar kl 10 hos Inge
* Årsmøte 2016 og BULL-møte 31, den 20. januar 2016 kl 13 på Lindeberg. Først formelt årsmøte, så ordinært allmøte der hovedsaken blir å drøfte vår arbeidsform og prioriteringer framover.